Helga Vala Helgadóttir formaður velferðarnefndar og þingmaður Samfylkingar segir að þeir sem sjá um framkvæmd nýrrar reglugerðar heilbrigðisráðherra um aðgerðir við komuna til landsins hefðu átt að hafa meiri aðkomu að setningu hennar. Fyrri reglugerð var ekki í samræmi við lög. Fulltrúar í velferðarnefnd fóru á sóttkvíarhótelið í gær.
og það var mjög dýrmætt að koma þangað og heyra nákvæmlega hvernig framkvæmdin er þar, og hvers vegna ekki er hægt að fara í ákveðin atriði sem þó standa núna í reglugerð. og þá veltir maður fyrir sér hvort að heppilegt væri mögulega að vera í betri og nánari samráði við framkvæmdaaðila áður en reglugerðir eru settar. Ég held að það sé mikilvægt og mikilvægur lærdómur og eiginlega óskiljanlegt að svo hafi ekki verið áður en reglugerðin nýja var sett.